**Referat**

**Generalforsamlingen i Mahabba administration 11.05.2023**

Medlemmer af foreningen Mahabba Administration - <https://mahabba-admin.dk> var indkaldt med tre ugers varsel til ordinær generalforsamling 11. maj 2023 kl. kl. 16:30 – 17:30 online.

Vedtægterne for foreningen var vedhæftet. Se her de punkter i vedtægterne, der vedrører generalforsamlingen 2022.
-------------
*Ordinær generalforsamling afholdes hvert år inden udgangen af maj måned.*

*Generalforsamling indkaldes med mindst 3 ugers varsel.*

*Lovligt indvarslet generalforsamling er beslutningsdygtigt uanset det fremmødte antal medlemmer.*

*Der kan ikke stemmes ved fuldmagt.*

*Dagsorden for den ordinære generalforsamling skal mindst indeholde følgende punkter:*

*1. Valg af dirigent*

*2. Bestyrelsens beretning*

*3. Godkendelse af årsregnskab/årsrapport*

*4. Valg af bestyrelse*

*5. Valg af revisor*

*6. Eventuelt*
----------------

Mahabba Administration ledes af en bestyrelse på mindst 4 og højest 6 personer (PT 4), der vælges af generalforsamlingen.

Bestyrelsesmedlemmer vælges for 2 år ad gangen, så ca. halvdelen er på valg hvert år

Alle medlemmer kan opstille kandidater til bestyrelsen.
*(Forslag skal dog fremsendes, så de er formanden i hænde senest 14 dage før generalforsamlingen).*

Deltagere: Niels Peder Nielsen; Poul Martin Aalling Nielsen; Inger Nielsen; Krista Rosenlund Bellows; Randi Thorup; Jens Erik Asmussen; Leif Simonsen; Sebastian Olesen; Else Wiwe

**Referat for generalforsamlingen 11. maj 2023 kl. kl. 16:30 – 17:30**

Indledning v. bestyrelsesformand Niels Peter Nielsen

Sebastian Olesen siger: ”Jeg er kristen og jeg elsker muslimer”

Der drives mission blandt muslimer – muslimer driver også mission for at vinde flere til Islam.

Erobringer er historisk sket ved magt –

Kristen motivation må være at Gud elsker muslimer. Derfor må vi også elske muslimer.

1. Valg af dirigent og referent

Dirigent: Leif Simonsen

Referent: Else Wiwe

1. Bestyrelsens beretning 2022 v. bestyrelsesformand Niels Peter Nielsen

**Aktiviteter:**

Inspirationsdagen d. 26. februar 2022 i Odense, hvor Timo Keskitalo fra Finland, præst og leder af en etnisk afghansk menighed, underviste bl.a. om temaerne ”*Skam og skyld”* i Islam, og om ”H*vordan hjælpe nye kristne med oplæring, discipelskab, integration i kirkefællesskab”*

Ungdomsweekenden 7.-9. oktober 2022: Elsk muslimer

Ca. 80 personer deltog i løbet af weekenden. Det var en skøn blanding med mange forskellige etniske baggrunde, og som kom fra hele landet.

Hovedtaleren var Gordon Hickson, som talte om ”Kaldet til at række ud til muslimer med Guds kærlighed” og om den åndelige kamp, vi kommer i, når vi stiller os til rådighed for Gud.

Mange oplevede Guds nærvær.

Der afholdes igen en inspirationsdag den 25. februar 2023 og en ungdomsweekend 6.-8. oktober 2023.

M-A stod for den økonomiske administration – der var et et overskud på 14.313,58 kr.

Der var givet en donation fra Borgfonden på 41.000 kr.

**Forlaget Mahabba:**
Venskab Først materialet blev leveret fra trykkeriet Lasertryk i juni 2022, og man påbegyndte straks salg og distribution af materialer til enkeltpersoner og grupper. Forlaget har i 2022 solgt materialer for 7.494,00 kr.

[www.mahabba-admin.dk](http://www.mahabba-admin.dk), rummer information om Mahabbagrupper m.m. og hoster de 6 timers videoundervisning, der hører til Venskab Først materialet.
**Venskab Først materialet:**

* Elevhæfte: 150 kr.
* Ledersæt: Elevhæfte, online lederhæfte og onlinevideo: 250 kr.
* Elevhæfte, trykt lederhæfte og onlinevideo: 300 kr.

**Bestyrelsesmøder**

Bestyrelsen har siden 24.04.2020 organiseret M-A og har i det forløbne år afholdt to bestyrelsesmøder (online)

* **5. april 2022,** hvor Else Wiwe, Poul Kirk, Poul Martin Nielsen og Niels Peder Nielsen var til stede og hvor følgende blev behandlet og godkendt.

Godkendelse af regnskab, formandsberetning, revisors påtegning m.m.
Forslag til og godkendelse af dagsorden til generalforsamlingen for M-As online generalforsamling 12. maj 2022

* **29. nov. 2022,** hvor Niels Peder Nielsen, Poul Martin Nielsen, Poul Kirk, Else Wiwe var til stede og hvor følgende blev behandlet
Formandens skriftlige beretning om foreningens aktiviteter fra 1. jan. 2021 – 29. nov. 2022

Inspirationsdagen d. 26. februar 2022, Mahabbaforlaget, Hjemmesiden, Ungdomsweekenden 7.-9. oktober 2022, Økonomien

Poul Martin Aaling Nielsen har ønsket at blive fritaget for sin rolle som kasserer, og ifølge vedtægterne (§ 5.8) kan bestyrelsen overdrage opgaver til medlemmer uden for bestyrelsen og kan ansætte lønnet medhjælp, hvis bestyrelsen skønner det nødvendigt.

*Inge Marie Eckhardt* spørges om blive M-As regnskabsfører.
*Ændringer i bestyrelsen*

Poul Kirk har aug. 2022 ønsket at udtræde af bestyrelsen

Niels Peder Nielsen og Poul Kirk, er på valg.

Niels Peder Nielsen modtager genvalg.

Jens Erik Asmussen fra Herning er foreslået som nyt bestyrelsesmedlem

1. Årsregnskab mm. 2022 v. kassereren Poul Martin Aalling Nielsen

Revisoren har gennemgået alle bilag og fundet regnskabet i orden.

Der har i 2022 været indtægter på i alt kr. 85.257,75 - som kommer fra gaver, fondsmidler, konferenceindtægter og indsamling.

Regnskabet for 2022 balancerer med et overskud kr. 7846,13

Egenkapital ved årets afslutning: kr. 17.555,32

Mahabba Admin. takker Irene Nielsen, som har assisteret med bogføring

Der er et restbeløb på 14.313,57 fra ungdomskonferencen 2022 udaf et tilskud fra Borgfonden som er øremærket til ungdomskonferencen 2023.

Årsregnskab/årsrapport blev godkendt af generalforsamlingen

1. Valg til bestyrelsen.
På valg er Niels Peder Nielsen og Poul Kirk.
Niels Peder Nielsen modtager genvalg.

Poul Kirk ønsker at udtræde af bestyrelsen og bestyrelsen indstiller Jens Erik Asmussen som nyt bestyrelsesmedlem

Niels Peder Nielsen blev genvalgt

Jens Erik Asmussen blev valgt til bestyrelsen

1. Valg af revisor. Bestyrelsen foreslår Hugo Martinussen

Hugo Martinussen blev valgt som revisor for et år.

1. Eventuelt
* Hjemmesiden var oprindelig startet af Dansk Europamission som vi ikke selv kan redigere i. Løsningen er ufleksibel og utilfredsstillende.

Derfor blev der oprettet et nyt domæne Mahabba admin.

Overvejelsen går nu på at vi får de to hjemmesider lagt sammen til en.

* Vi er 8 i styregruppen 4 i bestyrelsen, der er 23 medlemmer - og til generalforsamlingen er der 9 deltagere – hvordan får vi begejstret hinanden? – hvordan får vi kommunikeret ud til baglandet at der er brug for engagement.
* Set udefra må det være oplagt at få det forenklet og mere samlet – der må også være økonomi til en samlet hjemmeside
* Kan man sende en nyhedsmail regelmæssigt for at optimere kommunikationen
* Krista R. Bellows: Tak for det arbejde der gøres og for Venskab Først Materialet
* Hvor meget bliver VF materialet brugt? Vi sidder i styregruppen og får nogen ting til at ske og skal selv udføre det. Det er en udfordring at få folk inspireret og motiveret til at køre disse kurser.

Det har været brugt i København, Odense, Silkeborg, Esbjerg, Haderslev,

Lokale bedegrupper er vigtige – folk der har hjerte for muslimer og kaldet.

* Come Follow Me – har man overvejet at få det oversat – Det findes på 25-30 forskellige sprog bl.a. engelsk, så det er blevet frarådet da det er omkostningstungt.

Hvis økonomien bliver til det vil det selvfølgelig kunne blive en mulighed.

Niels Peder sluttede af med at sige TAK for engagementet og deltagelsen ved generalforsamlingen.